അഫ്ഗാന് വിഷയത്തില് നാളെ സര്വ്വകക്ഷിയോഗം അഫ്ഗാന് വിഷയത്തില് നാളെ സര്വ്വകക്ഷി യോഗം നടത്തുമെന്ന് കേന്ദ്രം . നിലവിലെ സാഹചര്യം വിശദീകരിക്കുമെന്നും എല്ലാ കക്ഷികളെയും വിവരം അറിയിക്കുമെന്നും കേന്ദ്രം അറിയിച്ചു. അഫ്ഗാനിസ്ഥാനില് നിന്നുള്ള രക്ഷാദൗത്യം തുടരുകയാണ് കേന്ദ്രസര്ക്കാര്. 146 ഇന്ത്യക്കാരെ കൂടി മടക്കി എത്തിച്ചു. വ്യോമസേന വിമാനത്തില് കൂടുതല് പേര് മടങ്ങിയെത്തും. 46 അഫ്ഗാന് പൗരന്മാരും ഈ വിമാനത്തിലുണ്ട്. ഇറ്റാലിയന് സ്കൂളില് പ്രവര്ത്തിക്കുകയായിരുന്ന മലയാളിയായ സിസ്റ്റര് തെരേസ ക്രസ്റ്റ ഉടന് മടങ്ങാനാകുമെന്ന് ബന്ധുക്കളെ അറിയിച്ചു. കഴിഞ്ഞ 17ന് നാട്ടിലേക്കു മടങ്ങാനാണ് ബേള പെരിയടുക്ക സ്വദേശിയായ സിസ്റ്റര് തെരേസ ടിക്കറ്റ് എടുത്തിരുന്നത്. എന്നാല് 15നു തന്നെ കാബൂള് താലിബാന്റെ നിയന്ത്രണത്തില് ആയതോടെ പുറത്തിറങ്ങാനാകാതെ സ്ഥാപനത്തില് അകപ്പെടുകയായിരുന്നു. ഇവര് താമസിക്കുന്ന സ്ഥലത്തു നിന്ന് 20 കിലോമീറ്റര് അകലെയാണ് വിമാനത്താവളം. ഇതിനിടയില് താലിബാന്റെ ചെക് പോസ്റ്റുകളുണ്ട്. അമേരിക്ക ഈ മാസം അ വസാനത്തോടെ രക്ഷാദൗത്യം അവസാനിപ്പിക്കുമെന്ന സൂചന നല്കിക്കഴിഞ്ഞു. അതിനു മുമ്ബ് ഇന്ത്യന് പൗരന്മാരെയും സഹായം തേടുന്ന അഫ്ഗാന് പൗരന്മാരെയും കൊണ്ടുവരാനാണ് വിദേശകാര്യമന്ത്രാലയത്തിന്റെ ശ്രമം.